CELEX: 62020CN0360
Language: lv
Date: 2020-08-04 00:00:00
Title: Lieta C-360/20: Lūgums sniegt prejudiciālu nolēmumu, ko 2020. gada 4. augustā iesniedza Tribunalul Argeş (Rumānija) – Ministerul Dezvoltării Regionale şi Administraţiei Publice/NE

16.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 390/18
            
         
      Lūgums sniegt prejudiciālu nolēmumu, ko 2020. gada 4. augustā iesniedza Tribunalul Argeş (Rumānija) – Ministerul Dezvoltării Regionale şi Administraţiei Publice/NE
      (Lieta C-360/20)
      (2020/C 390/27)
      Tiesvedības valoda – rumāņu
      
         Iesniedzējtiesa
      
      
         Tribunalul Argeş
      
      
         Pamatlietas puses
      
      
         Prasītāja: Ministerul Dezvoltării Regionale şi Administraţiei Publice
      
      
         Atbildētājs: NE
      
         Prejudiciālie jautājumi
      
      
                  1)
               
               
                  Vai jēdziens “krāpšana, kas ietekmē [Eiropas Savienības] finanšu intereses”, kas minēts Konvencijas, kas izstrādāta, pamatojoties uz Līguma par Eiropas Savienību K3. pantu, par Eiropas Kopienu finansiālo interešu aizsardzību 1. panta 1. punkta a) apakšpunktā, ietver noziedzīgu nodarījumu, kas izdarīts, lai radītu iespaidu, ka tiek ievēroti Regulas (EK) Nr. 1083/2006 (1) 57. panta 1. punkta noteikumi, nolūkā novērst to, ka dalībvalsts piemēro šā panta 3. punkta noteikumus kopsakarā ar šīs regulas 98. pantā noteikto, vai tomēr ietver to tikai tad, ja tas ir izdarīts līdz projekta īstenošanas posma pabeigšanai, izslēdzot nodarījumus, kas izdarīti tā ilgtspējas nodrošināšanas posmā?
               
            
                  2)
               
               
                  Vai Savienības tiesības – konkrēti LES 4. panta 3. punkts kopsakarā ar LESD 325. panta 1. un 2. punktu un Konvencijas, kas izstrādāta, pamatojoties uz Līguma par Eiropas Savienību K3. pantu, par Eiropas Kopienu finansiālo interešu aizsardzību 1. panta 1. punkta a) apakšpunktu – var tikt interpretētas tādējādi, ka tām ir pretrunā gan tāda valsts tiesību norma, kas neļauj sodīt tiesību subjektu, kas vainojams noziedzīgā nodarījumā, kas izdarīts laikposmā pēc projekta īstenošanas posma pabeigšanas, proti, tā ilgtspējas nodrošināšanas posmā, sakarā ar saistībām, ko minētais tiesību subjekts uzņēmies ar finansējuma līgumu, gan tāda valsts tiesību normas interpretācija, saskaņā ar kuru krāpšanas, kas apdraud [Savienības] finanšu intereses, jēdziens neietver arī finansējuma saņēmēja nelikumīgu rīcību projekta ilgtspējas nodrošināšanas posmā sakarā ar saistībām, ko viņš uzņēmies ar finansējuma līgumu, neatkarīgi no līdzekļu vai summu, ko saņēmējs izmantojis projekta ilgtspējas nodrošināšanai, izcelsmes avota (saņēmēja paša resursi vai [Savienības] fondu līdzekļi)?
               
            
         (1)  Padomes Regula (EK) Nr. 1083/2006 (2006. gada 11. jūlijs), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (OV 2006, L 210, 25. lpp.).